Diari Oficial de la Generalitat Valenciana


Sumari del DOGV 5525, del 01-06-2007 (2007/4870)

Informació pública del Programa d'Actuació Integrada de la unitat d'execució número 3 del Pla Parcial Ausiàs March II.
----------------------------------------------------------------------------------------------------------------------

### Dades del document

Número de DOGV
:   5525

Data del DOGV
:   01-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4870


Data del document
:   29-03-2007

Organisme emissor
:   Ajuntament de Carlet

Tipus de document
:   Informació Pública

Descriptors 

:   * Carlet
    * pla d'urbanisme
    * administració local

Informació pública del Programa d'Actuació Integrada de la unitat d'execució número 3 del Pla Parcial Ausiàs March II. [2007/4870]  
El Ple de l'Ajuntament de Carlet en sessió de 20 d'abril de 2006 va aprovar programar la unitat d'execució número 3 del Pla Parcial Ausiàs March II de Carlet, que opta per la gestió indirecta i selecciona l'alternativa tècnica, que inclou programa d'actuació integrada i projecte d'urbanització i la proposició juridicoeconòmica presentada per la mercantil Ascoz 2003, SL, i se li adjudica la condició d'agent urbanitzador amb una sèrie de condicionaments entre els quals figuraven que en el termini de 10 dies hàbils a comptar de l'endemà de la notificació de l'acord del Ple es presente escrit pel representant legal de la mercantil Ascoz 2003, SL, en el qual s'accepten els condicionants impostos i en el termini de dos mesos a partir del mateix dia es presentaren els documents refosos que incorporen els condicionaments referits a l'alternativa tècnica i a la proposició juridicoeconòmica.  
Al mencionat programa i projecte d'urbanització li resulten d'aplicació la Llei Reguladora de l'Activitat Urbanística, en els termes de les disposicions transitòries de la Llei 16/2005, de 30 de desembre, Urbanística Valenciana.  
L'acord plenari va delegar en la Junta de Govern Local, perquè adoptara tots els acords i realitzara totes les actuacions jurídiques i materials que estimaren necessàries per a la plena efectivitat i execució d'este acord. En concret, es va facultar la Junta de Govern Local perquè dictara acord declarant complits els condicionaments impostos. Adoptat este acord es publicaria el pertinent edicte en el Diari Oficial de la Comunitat Valenciana i es remetria l'acord junt amb còpia del programa i del conveni al Registre de Programes per a la seua inscripció i als efectes oportuns.  
La Junta de Govern Local en sessió de 13 de febrer de 2007 va acordar declarar complits els condicionaments imposats pel Ple municipal, en sessió celebrada el 20 d'abril de 2006 a la mercantil Ascoz 2003, SL, agent urbanitzador de la unitat d'execució número 3 del Pla Parcial Ausiàs March II, i entendre definitivament aprovat el programa d'actuació integrada i projecte d'urbanització, de la unitat d'execució número 3 del Pla Parcial Ausiàs March II, en haver-se presentat els documents refosos del projecte d'urbanització i del programa d'actuació integrada i de l'esborrany del conveni urbanístic, amb els condicionaments exigits en l'acord plenari.  
Cosa que es publica als efectes previstos en els articles 49.2 i 59 de la Llei Reguladora de l'Activitat Urbanística.  
Contra este acord que és definitiu en via administrativa es podrà interposar recurs potestatiu davant de la Junta de Govern local en el termini d'un mes a comptar de l'endemà a la publicació de l'edicte o recurs contenciós administratiu davant del Jutjat Contenciós Administratiu de València en el termini de dos mesos a comptar de l'endemà a la publicació d'este.  
Carlet, 29 de març de 2007. L'alcaldessa: María Ángeles Crespo Martínez.